Sapelihammaskissat
Tunnetuin laji on "Smilodon", joka oli leijonan kokoinen ja jonka hampaat olivat 20 cm pitkät. Se eli Pohjois- ja Etelä-Amerikassa ja hyökkäsi muun muassa villamammuttien poikasten kimppuun. "Smilodon fatalis" oli painavampi kuin suurin nykyinen kissaeläin, siperiantiikeri., mikä teki siitä yhden suurimmista koskaan eläneistä kissaeläimistä. Sapelihammaskissoja eli vielä 10 000 vuotta sitten, kunnes ne kuolivat sukupuuttoon pleistoseenin lopun joukkotuhossa.
Pensasvilistäjä
Laji asui Uuden-Seelannin saarilla kolmena alalajina. Saarille vapautetut rotat, mustarotat, kissat ja näätäeläimet tuhosivat pääosan kannasta jo 1800-luvulla. Viimeiset yksilöt havaittiin Eteläsaarella 1972 ("X. l. longipes"), Pohjoissaarella 1949 ("X. l. stokesi") ja Stewart Islandilla 1965 ("variabilis"). Pieniä toiveita lajin säilymisestä edelleen on, sillä sen havaitseminen maastossa on vaikeaa.